Berlingske Tidende, 1791-03-21
Fortsættelse af Fortegnelsen paa de Priismaterier, og Premier, som det Kongelige Danske Landhuusholdings=Selskab udsætter for Hs. Kongelige Majestæts Riger og Lande udi Aaret 1791. (See Tillægget Nr. 22.) 5. For den Proprietær i Dannemark, som giver de flest af hans Bønder enten fuld Eiendom paa deres Gaarde eller Arvefæster, hvorved det dem tilkommende Arbeide, deres Afgifter, enten i Penge eller Korn, og Jndfæstningen ved Forandring af Beboere forud nøie, tydeligen og for bestandig er bestemt. For den priseligste Handling i denne Sag Selskabets første Guld=Medaille eller 100 Rdlr. For den dernæst den anden Guld=Medaille eller 50 Rdlr. For den dernæst den tredie Guld=Medaille eller 25 Rdlr. Ved Attesterne maatte Oplysning gives om Gaardenes Beskaffenhed og Størrelse, og de Vilkaar, paa hvilke de overdrages til Beboerne, hvilket allerrettest kan skee ved at indsende autoriserede Kopier af Skjøderne og Arvefæsterne: ogsaa vil Eiendoms eller Arve=Fæste=Retten tilstaaes uden at andre derfor paalægges større Byrder enten ved Hoverie eller anden trykkende Maade end tilforn. Premierne æskes inden 1ste December 1792. 6. For den Degn eller Skoleholder paa Landet, som efter at den sædvanlige Skole= eller Bye=Læsning er tilende, for Stedets Almme, og især dens Ungdom, oplæser og gjennemgaaer et eller flere Kapitler i de Bøger, som Selskabet. har ladet trykke og uddeele til Landalmuens Nytte, saasom Agerdyrknings= og Have=Katekismusser, og saaledes uden Forsømmelse af sine Embeds=Pligter, viser den største Flid i at bibringe Ungdommen gode Kundskaber om Agerbruget, udsættes en Premie af den første Sølvmedaille eller 20 Rdlr. For den næste den anden Sølvmedaille eller 10 Rdlr. For den næste den 3die Sølvmedaille eller 5 Rd. Disse Premier udsættes særskilt for hvert geistligt Stift i Danmark. Paa samme Maade vil Selskabet særskilt belønne andre, som ligeledes vil anvende Flid paa heri at befordre dets Hensigter til Landalmuens Oplysning. Attesterne, som indsendes inden 1ste December 1792, maatte indeholde paalidelig Beretning saavel om den Æskendes anvendte Flid, som om den derved stiftede Nytte, og i øvrigt være nøje indrettede efter §. 3 i Forerindringerne til denne Liste. 7. For den Præst, som ved egne eller andre Patrioters Sammenskud og Bekostning til hans Bonde=Menigheds Brug anlægger et Laane=Bibliothek, i det mindste bestaaende af en 40 til 50 danske eller paa dansk oversatte gode og almindelig nyttige Skrifter, af theologisk, moralsk, physisk, geographisk, historisk eller økonomisk Jndhold, og uden Betaling udlaaner dem og ved den Handling til Kundskabs Udbredelse blant Landalmuen gjør best Plan og Indretning til nogenlunde Bestandighed af Anlægget, og i øvrigt yttrer heri den berømmeligste Flid, udsætter Selskabet sin tredie Guldmedaille. For den ædelste Handling dernæst Selskabets første Sølvmedaille. For den derpaa dets anden Sølvmedaille eller Penge, naar forlanges, i Stedet for Medaillerne. Skulde nogen anden Veltænkende af Evne eller god Leilighed uden for Præstestanden vilde paa forbemelte Maade befordre Selskabets Ønske, æsker samme Patriot i lige Orden. med Geistligheden og bliver betragtet efter Omstændighederne paa samme Maade. Premierne æskes ved Udgangen af Aaret 1792, og Jndretningen, hvorfor Premien kan gives, maae i det mindste være et Aar gammel og dens Nytte i lige Tid med troeværdige Vidner gotgjort. Bevidnes i Attesterne, at Jndretningen har havt merkelige Bekostninger og Vanskeligheder enten i Henseende til Anlægget deraf eller Begyndelsen at skifte Nytten derved m.v. vil Selskabet forhøje Premierne. Med Æskningerne og Attesterne maatte tillige en Fortegnelse over Bøgerne, som overlades enhvers beste Leilighed og Valg, indsendes. 8. For Skoleholdere paa Landet, som gotgiør for Selskabet, efter Bekjendtgjørelsen af dette, at have lært Bønder Drenge i deres Skoler at skrive en læselig Haand og saa meget af Regning som til huusligt Bog holderie er fornødent, udsættes disse Premier: For Underviisning, som meldt, given ikke mindre end 3 Drenge i Skolen, 5 Rdlr. For ikke mindre end 5 Drenge sammesteds, 10 Rdlr. For ikke mindre end 6 Drenge 20 Rdlr. Ved Bønderdrenge forstaaer Selskabet ikke allene Bønderbørn, men de iblant dem, som, saavidt vides, til Bondestanden ere bestemte og ingen anden, f. Ex. muelige Tjenere, Jægere, m. v. Naar Premie æskes for dem, maae de i det mindste være 12 Aar gamle og ikke have nydt Underviisning i ringer Tid end i 3 Aar. Skriften maae og være sammenhængende, og af Regning Regula Detri uden Brok i det mindste lært, Berettes det tillige, at den som Preminaskes for, er tillige øvet i at læse Skrift med Færdighed, vil det ved Premiens Tilkjendelse blive paaseet. J øvrigt maae Æskningen være skreven med Skoleholderens egen Haand, for derved at got gjøre, at han og selv er i Stand til at give andre den forlangte Underviisning. At Premierne kun gives for Flid efter Bekjendtgjørelsen herom følger af sig selv. For Skrivning eller Regning allene gives ikke Premie. Premierne udsættes særskilt for hvert geistligt Stift i Dannemark. Beviser af Stedets Præst eller andre bekjendte Personer maae gotgjøre, at de Personer, som Premien æskes for, haver offentlig i Skolen aflagt Prøve paa det, hvorfor Attesten gives, og anføres tillige Drengens Alder, ligesom og nogle Linier, i det mindste 4 af hvert med deres Navn, maae paa Attesten af deres Skrift indsernes. Til November Maaneds Udgang 1794. kan Premierne æskes, og agter Selskabet, ligesom det seer Nytten heraf tiltage, at udsætte disse Premier oftere. 9. Da de er bekjendt, at et af de første og vigtigste Skridt til Jordbrugets Forbedring bestaaer i det skadelige Vands Afledning fra Agre, Enge, Moser, Veie m.v., saa udsætter Selskabet. sin første Guldmedaille eller 100 Rdlr. a. For det efter Listens Bekjendtgjørelse ved skabende Vands Afledning forrettede største og vigtigste Arbeide. For det næst største den anden Guldmedaille eller 50 Rdlr. For det næste den første Sølvmedaille eller 20 Rdlr. (Fortsættelsen følger.)